'Bankrot' Samoa kollekteer voor Skotse toets | Maroela Media
'Bankrot' Samoa kollekteer voor Skotse toets
Samoa, wat Saterdag op Murrayfield, Edinburgh, teen Skotland speel, is glo bankrot en het nie geld om sy spelers te betaal nie.
'n Toets teen Engeland wag twee weke later.
Luidens berigte oorsee het Tuilaepa Sailele Malielegaoi, die Samoaanse eerste minister, wat ook die voorsitter van die land se rugbyunie is, dié erkenning gedoen in die aanloop tot 'n telefoniese geldinsameling om die unie uit sy penarie te probeer red.
Hy het gesê die unie kan nie sy bankskuld aflos nie, en het geld nodig om sy spelers te betaal.
Samoaanse rugby het 'n lang geskiedenis van geldprobleme te midde van beskuldigings van wanadministrasie en spelersdreigemente om te staak.
Wêreldrugby (WR) het intussen bevestig dat die toetse teen die Skotte en Engelse nie in gedrang is nie.
WR staan kragtens sy hoëprestasieprogram vir die spelers se versekering en die koste van oefenkampe en vlugte in.
Die gasheerlande betaal die koste ter plaatse, en Engeland het op versoek van Samoa ingestem om 'n geldelike bydrae aan die besoekers te maak.
Bokke teen Iere: dit gaan om meer as wen
Drie Bok-veranderinge om die Iere tuis te probeer tem
Wat n tragedie dat met die Super rugby reeks nie n tweede liga in plek gebring word waar spanne soos Samoa, Fiji, Namibie, Kings, Vrystaat, Sun wolfs, Force en die Rebels. Bo genoemde spanne staan bekend as die Super 8 en hulle speel Vrydae en as daar by die Super 12 n loslootjie op Saterdae . Eerstens speel krag teen krag teen mekaar en almal speel teen mekaar so sal Rugby net baat en die mensdom sal weer kyk want die konferensie storie is nie meer daar nie. Aan die einde van die seisoen speel die wat laaste eindig in… Lees meer »